als_Latn dik_Latn sag_Latn
Servoni ushqim të thjeshtë - shumica e tij do të përfundojë në tokë prapëseprapë!
Ushqimi në formë të gishtërinjëve (nga peshqit, pulat, dhe ëmbëlsirat e ndryshme si bajaderat etj.), shërbejnë mirë si për vegjëlit ashtu dhe për të rriturit, dhe ngrënja e tyre nuk do ta ndërprejë lojën apo të shoqëruarit. Disa nga foshnjat do ti kenë të dalur dhëmbët e tyre, dhe do të mund të përtypin ushqimin krejt lehtësisht, të tjerat mund të jenë ende pa dhëmbë, prandaj përkujdesuni që ti furnizoni që të dy grupacionet. Senduiç të vegjël të lyer me djath për lyerje (mund ti prisni në copëza të vogla), katrore të vegjël nga djathi i butë, fruta të prerë, dhe mini jogurtet, janë zgjidhje shumë e mirë. Poashtu mund të servoni dhe kreker të ndryshëm në formë të kafshëve, të coptuar në pjesë të vogla.
Mysafirët e juaj të vegjël do të hanë pak, prandaj përkujdesuni që të përgatitni shumëllojshmëri të shijeve, mëlmesave, dhe ngjyrave dhe jo sasi. Dhe shmangni servimin e lajthive, çokollatave, popkorn, rrush të terrur, munchmellow, ushqime tjera që mund të paraqesin rrezik për ngulfatjen e të vegjëlve.
Sa për pije freskuese është mirë të keni ujë, qumësht, dhe lëngje frutash të përziera më ujë rretherrotull për fëmijët, dhe ujë mineral dhe pije të gazuara për të rriturit.
Mos harroni tortën e mrekullueshme të ditëlindjes. Disa prindër kanë dëshirë që të servojnë një tortë veçmas për foshnjën - që ajo të mund të prish lirshëm tortën e saj nga gëzimi që i vjen nga zemra.
Tortet e përgatitura në shtëpi janë të posaçme, por supermarketet kanë një shumëllojshmëri të gjërë për të zgjedhur, ose shkoni tek ëmbëltoret. Do të duhet që të porositni tortet para kohe. Dhe mos e lejoni foshnjën tuaj që ti afrohet shumë afër qirinjëve pasi që do të mund të dëshirojë që ta merr me duar.
als_Latn als_Latn als_Latn als_Latn als_Latn als_Latn